tartuNLP/wikipedia-smugri-20251201 huggingface dataset:
Läti Radikaaldemokraatlik Partei

Läti Radikaaldemokraatlik Partei (läti keeles "Latvijas Radikāldemokrātiskā partija") oli Lätis aastatel 1917–1920 tegutsenud erakond.
Erakond asutati 1917. aasta 26. märtsil. See ühendas radikaalset kodanlikku intelligentsi ning osa väiketöösturitest ja majaomanikest. Poliitilisel maastikul asus see sotsiaaldemokraatide ja teiste kodanlike erakondade vahel, toetades nii eraomandi puutumatust kui ka kaheksatunnise tööpäeva kehtestamist.
Parteid juhtisid Kārlis Kasparsons, Jānis Zālītis, Gustavs Zemgals ja Rūdolfs Bēnuss, häälekandja on ajaleht Jaunais Vārds.
1917. aasta augustis toimunud Riia linnaduuma valimisteks moodustas erakond koos Rahvusdemokraatliku Partei ja Talurahva Liiduga ühise nimekirja Radikaalide Töögrupp, mis rõhutas vajadust maa ja linna lähenemiseks ning nägi nendes valimistes esimest sammu Riia ja Vidzeme omavalitsuste koostööni. Tegemist oli Lätis esimeste valimistega, kus oli hääleõigus ka naistel. Radikaalide Töögrupi 25 kandidaadist kaks olid naised ja see oli ainuke nimekiri, mis pöördus eraldi naisvalijate poole. Valimistel saadi 3,5% häältest, linnaduumas neli kohta 120-st. Hääletada said ka linnas asuvad sõjaväeüksused. Kui nende hääli mitte arvestada, siis sai Radikaalide Töögrupp 4,1% häältest.
Järgnenud aastatel osales erakond Läti Ajutise Rahvanõukogu, Läti Rahvanõukogu ja Läti Ajutise Valitsuse töös, toetades tugevalt Läti iseseisvumist.
Läti Asutava Kogu valimisteks valmistumisel kaalus erakond liitumist nii endast poliitiliselt vasakul kui ka paremal asunud jõududega. Lõpuks toimus lõhenemine ja suurem osa läks vasakule. 1920. aasta 3. veebruaril langetas erakonna keskkomitee otsuse ühineda Läti Töölisühinguga, et moodustada Läti Tööpartei.
Täiskõrglahutus

Täiskõrglahutus (ingl "Full HD") on HDTV-võimekusega tarbeelektroonika seadmetel (telerid, kuvarid, videoprojektorid, mängukonsoolid), mis töötlevad ja esitavad ekraanil videosignaali lahutusega 1920×1080 pikslit (2,07 Mpx). Sellise lahutusega seadmed kasutavad nii ülerealaotust (1080i) kui ka järjestlaotust (1080p). Graafilise märgise "Full HD" võttis esimesena (2007. aastal) oma toodetel kasutusele Sony.
Varasem logo HD ready (aastast 2005) näeb ette vähemalt 720-realise kõrglahutuse (720p).
Ultrakõrglahutusega televisioon

…Ultrakõrglahutusega televisioon ehk UHD-televisioon (UHDTV, ingl k "Ultra-high-definition television") on digitaalne videovorming, mis hõlmab kaht pildilahutust: 
Tähised 4K ja 8K väljendavad seda, mitu korda on UHDTV kaadris pildipunkte rohkem kui standardile 1080p HD (Full HD) vastavas kaadris, milles on 1920×1080 pikslit).
Analoogiliselt ekraanieralduse 1920×1080 px tähisega Full HD varustatakse 4K-võimelisi seadmeid (telerid, kuvarid, videoprojektorid, mängukonsoolid) logoga Ultra HD. 
Tehnilised parameetrid.
Euroopa Ringhäälingute Liit (EBU) avaldas 2015. a UHDTV tehniliste parameetrite arengukava lähiaastateks.
UHDTV signaali liidesed.
Et seadmete vahel üle kanda mahukat andmevoogu, tuleb UHDTV-1 signaali edastamiseks kasutada liidest HDMI 2.0, mis võimaldab andmekiirust kuni 18 Gbit/s, ja UHDTV-2 signaali korral versiooni HDMI 2.1, kiirus kuni 48 Gbit/s.
Kuvamisliides DisplayPort on võimeline edastama 4K videoandmeid kuvarisse alates versioonist 1.3 (25.92 Gbit/s) ja 8K korral alates versioonist 1.4 (32,4 Gbit/s).
Võrdlus kinovormingutega.
Standard 4K UHDTV ületab lahutusvõimelt enamikus kinodes kasutatavate digitaalprojektorite lahutust, mis on sageli 2048×1080 px; 4K-projektorid on kasutusel ainult IMAX-kinodes. Kinotehnikas tähistab 4K mitut erisugust lahutusvõimet olenevalt ekraani formaadist, nt 3996×2160 (1,85:1) või 4096×1714 (2,39:1).
Standardile 8K UHDTV vastav lahutus (33 Mpx) on kõrvutatav filmilindi IMAX 15/70 lahutusvõimega.
Jõgeva SK Tähe

Jõgeva SK Tähe on Jõgeval asuv Eesti saalihokiklubi, mis mängib Meistriliigas.
Klubi asutati 12. oktoobril 1995 nime all "Jõgeva Saalibändiklubi Tähe". Aastast 1998 kannab klubi nime Jõgeva Spordiklubi Tähe.
Klubi esindusmeeskond on osalenud nii Eesti (sealhulgas meistrivõistlustel) kui ka Euroopa ja Läti võistlustel.
Klubi korraldab rahvusvahelist saalihokiturniiri Jõgeva Karikas.
Klubi treenerid on Raul Kivi ja Marko Saksing.
Klubi on tulnud Eesti meistriks aastatel 1996, 1997, 1999, 2000, 2001, 2003, 2004, 2006, 2009, 2013, 2014.
Balti mere maade Sõpruse velotuur

Balti mere maade Sõpruse velotuur (soome Itämeren ystävyysajo) oli aastatel 1986–1989 korraldatud jalgratturite maanteesõiduvõistlus. 
1986. ja 1988. aastal kulges võistlusmarsruut Turust Leningradini ning 1987. ja 1989. aastal Leningradist Turusse. 1988. ja 1989. aastal kulges sõit ka Eesti alal.
Esimene võistlus (1986) kestis nädal aega ja distantsina sõideti umbes 1000 km. Esimese võistluse võitis Nõukogude Liitu esindav Mihhail Svešnikov.
Naiste Balti liiga (võrkpall)

Optibet Naiste Balti liiga on Balti riikide naiste võrkpalliliiga. Liiga asutati 2007 ja selle eeskujuks oli korvpalliliiga Baltic Basketball League. 
Hooajal 2024/25 mängib liigas 9 võistkonda: 4 Eestist, 3 Lätist ja 2 Leedust.
2006. aasta jäähoki maailmameistrivõistlused

2006. aasta jäähoki maailmameistrivõistlused olid 70. jäähoki maailmameistrivõistlused. Võistlused peeti Lätis Riias maikuus. 
Maailmameistriks tuli Rootsi. Hõbemedali sai Tšehhi ja pronksmedali Soome.
Võistluste I divisjoni B-grupi mängud toimusid 23.–29. aprillini Tallinnas.
Skandinaavia karikasari

Skandinaavia karikasari (ka Skandinaavia Cup; inglise Scandinavian Cup) on Rahvusvahelise Suusaföderatsiooni (FIS) korraldatav murdmaasuusatamisvõistluste sari. Sari kestab tavaliselt novembrist märtsini. Sarjas saavad osaleda suusatajad Eestist, Soomest, Lätist, Norrast ja Rootsist.
Karikasarja etapid on mitu korda toimunud ka Eestis Otepääl.
Talleks (jäähokiklubi)

Talleks (aastani 1976 "Ekskavaator") oli Eesti NSV ajal tootmiskoondise Talleks jäähokiklubi. Klubi eksisteeris 1960. aastast kuni 1990. aastate alguseni. 
Klubi tuli Eesti NSV meistriks aastatel 1963, 1966, 1978 ja 1981.
Klubi koduväljak oli Talleksi jäähall.
HC Everest

HC Everest on Kohtla-Järvel asuv Eesti jäähokiklubi, mis mängib Meistriliigas. Klubi asutati 2012.
Klubi koduväljak on Kohtla-Järve jäähall.
Tallinna Dünamo (jäähokiklubi)

Tallinna Dünamo oli Eesti NSV ajal Tallinnas tegutsenud jäähokiklubi. 
Klubi eksisteeris aastatel 1946–1953 ja mängis 1947–1953 Eesti NSV meistrivõistlustel.
TKK Tallinn

TKK Tallinn (lühemalt "TKK") on Tallinnas asuv Eesti jäähokiklubi, mis mängib Meistriliigas. Klubi asutati 2010.
Klubi koduväljak on Tondiraba Jäähall.
Upton Sinclair

Upton Beall Sinclair (20. september 1878 Baltimore – 25. november 1968 Bound Brook, New Jersey osariik) oli Ameerika Ühendriikide kirjanik.
Ta sündis 1878. aastal Baltimore'is alkoholikaupmehe peres. 1888. aastal kolis perekond New Yorki Queensi linnaossa, kus ta isa teenis elatist kingakaupmehena. 1892. aastal asus ta õppima New Yorgi linnakolledžisse. 1897. aastast õppis ta Columbia ülikoolis, põhierialaks õigusteadus; kõrvalaineteks mitmesugused keeled, sealhulgas hispaania, saksa ja prantsuse keel.
Eesti karikavõistlused jäähokis

Eesti karikavõistlused jäähokis on Eesti karikavõistlused jäähokis. 
Aastatel 1996, 1997, 1998 ja 2007 kandsid karikavõistlused nime (inglise Estonian Cup, saksa Estnischer Eishockeypokal).
Rhosllannerchrugog

Rhosllannerchrugog on küla Walesis Wrexhami tervikomavalitsuses. Küla kohta kasutatakse ka lühendatud nime Rhos.
2001. aasta rahvaloenduse andmetel rääkis umbes 40% elanikest kõmri keelt. 
Rhosllannerchrugogis asutati 1961. aastal Keldi Liiga.
Porgandijuur

Porgandijuureks ("Dauci radix"; "Dauci carotae radix") nimetatakse aedporgandi maa-alust saadust, mida kasutatakse kodumajapidamistes ja töönduslikult droogina (ravimtaimena) väga erinevatel eesmärkidel ja valmistusviisidel.
Droogi toime tervisele ja raviomadused.
Droogina kogutakse porgandi juuri harilikult sügisel ja tarbitakse värskelt. 
Organismide biokeemia.
Porgandijuure tervislik toime inimesele põhineb temabiokeemilisel koostisel, taimerakud ja nende osised sünteesivad valgusenergia toimel neid pinnases, vees, süsihappegaasis ja õhus sisalduvatest mitteorgaanilistest ainetest taime elutegevuse käigus. 
Organismi oksüdeerumist piiravad antioksüdantidena käituvad beetakaroteen, A-, E- ja C-vitamiin, mitmesugused ensüümid jne. 
A-vitamiini ja karotenoide (alfa-, beeta- ja gammakaroteen, lükopeen) peetakse olulisteks vähktõbe ennetavateks ja nägemist parandatavateks aineteks.
E-vitamiini seostatakse südame- ja veresoonkoona haiguste tekke riski vähenemisega. E-vitamiini omastatavuse parendamiseks soovitatakse lisada taimeõli.
Toorelt kasutatakse hüpo- ja avitaminooside korral. 
Haavade korral soodustab juure tarvitamine kudede epitelisatsiooni (haavu parandav).
Töönduslik tähtsus.
Vitamiinitööstuses kasutatakse porgandijuuri karoteeni allikana.
Juurest toodetakse välispidiselt kasutatavaid preparaate, mida kasutatakse valguslööbe ja naha pigmentatsioonihäirete korral.
Vastunäidustused.
Ülitundlikkus. 
Preparaate soovitatakse raseduse ajal vältida. 
Ajaloolist.
I aastasaja keskpaiku välja antud õpetuses kirjeldaskreeklasest arst Dioskurides porgandi kasutust ravimtaimena.
Pole selge, kas silmas peeti metsikute või kultuurvormide kasutamist ravimtaimena. Tol ajal kasutati ravimina kõiki taime osi: juuri, lehti, vilju.
Estonian International

Estonian International on Eestis peetav rahvusvaheline sulgpalliturniir.
Turniiri peetakse 2001. aastast. Enne 2009. aastat kandis turniir nime Kalev International. 
Turniiril selgitatakse võitja meeste ja naiste üksikmängus, meeste ja naiste paarismängus ning segapaarismängus. Turniir on klassifitseeritud Rahvusvahelise Sulgpalliföderatsiooni poolt kui "International Series" ja kuulub Euroopa karikasarja.
Estonian Junior International

Estonian Junior International (ka Estonian Juniors) on Eestis peetav rahvusvaheline sulgpalliturniir alla 19-aastastele mängijatele. 
Turniiri peetakse 2014. aastast.
Balti meistrivõistlused sulgpallis

Balti meistrivõistlused sulgpallis on Baltimaade (osalenud ka Venemaa) meistrivõistlused sulgpallis. 
1997 ja 1998 toimusid meistrivõistlused täiskasvanutele. 1998–2009 olid võistlused juunioritele. Hiljem on toimunud võistlused seenioritele.
1997. aasta võistlused toimusid Eestis.
Metsporgand

Metsporgand ("Daucus carota") on sarikaliste sugukonda porgandi perekonda kuuluv kaheaastane rohttaim.
Taksonoomiline kirjeldus.
Metsporgandit kirjeldas teaduslikult esimesena Carolus Linnaeus oma 
teoses "Species Plantarum" (1753).
Tänapäeval kuulub metsporgand õistaimede hõimkonna kaheiduleheliste klassi sarikalaadsete seltsi, sarikaliste sugukonna porgandi perekonda ja tema ladinakeelne nimetus on "Daucus carota".
Eestikeelsed nimetused on metsporgand ja porgand.
On teada mitmeid taksonoomilisi sünonüüme:
Metsporgandil klassifitseeritakse mitmeid alamliike (osaline):
Botaaniline kirjeldus.
Metsporgand on 20–90 cm kõrgune taim. Metsporgandi lehed on kaheli- või neljalisulgijad ja karekarvased. Õied liitsarikas on valget värvi, sarika keskel aga üks õis roosakat või punast värvi. Juur väike, valge ja inimestele mittesöödav.
Levila.
Metsporgand on levinud peamiselt Ees- ja Kesk-Aasias, Kesk-Venemaal ja Kaukaasias.
Eestis, peamiselt lääneosas ja saartel, võib kasvada kuivadel kinkudel, niitudel, tee- ja põlluservadel.
Hoiatus.
Liitsarikas meenutab täpilist surmaputke.
Metsporgandi korjel tuleks olla ettevaatlik, kuna metsporgandi lehed ("falcarinol") võivad põhjustada fotokontaktdermatiiti.
Seltsilistaimena.
Mitmel pool maailmas peetakse taime kasulikuks, loodusliku levila piires peatuvad taimel herilased, integreeritud taimesordina aga jäävad enamiku herilaste vaateväljast välja.
Arvatakse, et seltsilistaimena ergutab metsporgand tomatitaimede kasvu.
Saadused.
Metsporgandi viljad ("Dauci carotae fructus") ja metsporgandi ürt ("Dauci carotae herba").
Droogi kasutatakse tänapäeval diureetilise ja kivitõvevastase vahendina, mille ühekordne annus oleks 2–4 grammi droogi 3 korda päevas. Droogil on tõenäoliselt põletikuvastane toime, näiteks tsüstiidi ja prostatiidi korral. Droog on raviannustes ohutu, üleannustes aga võib avaldada koostoimet vererõhu-, südame- ja hormoonravimitega.
Metsporgandi juurte tarvitamine korrastavat mao talitlust ja aitavat pleuriidi, vesitõve ja kroonilise köha korral.
Teadusuuringutes.
"In vitro" katsetes on ilmnenud, et "Daucus carota" õliekstrakti (DCOE) fraktsioonil on inimese rinna adenokartsinoomi rakuliinidele MDA-MB-231 ja MCF-7 vähivastane toime.
Protoplaneet

Protoplaneet on suur planeedialge. Arvatakse, et protoplaneet moodustub ligikaudu kilomeetrise läbimõõduga planetesimaalidest, mis põrkuvad gravitatsiooni tõttu üksteisega kokku. Planeetide tekke teooria järgi kallutavad protoplaneedid üksteist orbiitidelt pisut kõrvale ja põrkuvad seetõttu omavahel kokku, mille tulemusena moodustub lõpuks dominantne planeet.
Päikesesüsteemi puhul arvatakse, et planetesimaalide kokkupõrgete tulemusena moodustus paarsada planeedialget, mis sarnanesid kääbusplaneetide Cerese ja Pluutoga ning mille mass oli ligikaudu 1022 kuni 1023 kg ja läbimõõt paar tuhat kilomeetrit. Sadade miljonite aastate jooksul põrkasid need üksteisega kokku. Täpne kokkupõrkemuster ei ole teada, aga arvatakse, et pärast esialgseid kokkupõrkeid moodustusid nn esimese põlvkonna alged, millest kujunesid suuremad nn teise põlvkonna alged, mida oli aga arvuliselt vähem. Lõpuks jäid järele vaid üksikud algeid, mille kokkupõrgete tulemusel moodustusid planeedid.
Varajastes protoplaneetides oli rohkem radioaktiivseid elemente, mille kogus on vähenenud radioaktiivse lagunemise tõttu. Protoplaneetide kasvades sulasid nende teatud piirkonnad radioaktiivsuse, kokkupõrgete ja gravitatsioonilise rõhu tõttu tekkinud soojuse mõjul. Sulanud piirkondades vajusid raskemad elemendid tuuma poole ja kergemad elemendid tõusid pinnale. Seda protsessi kutsutakse planetaarseks diferentsiooniks. Mõne meteoriidi koostis näitab, et diferentsiooni on esinenud ka asteroidides.
Hiiglasliku kokkupõrke hüpoteesi järgi tekkis Kuu Päikesesüsteemi algusajal hüpoteetilise protoplaneedi Theia ja Maa kokkupõrke tulemusena.
Päikesesüsteemi siseosas asub kolm protoplaneeti, milleks on asteroidid 1 Ceres, 2 Pallas, and 4 Vesta. Ka asteroid 21 Lutetia sarnaneb protoplaneediga. Ka Kuiperi vöö kääbusplaneete on nimetatud protoplaneetideks. Kuna Maalt on leitud raudmeteoriite, on tõenäoline, et asteroidide vöös oli kunagi teisigi metalse tuumaga protoplaneete, mis on nüüdseks lagunenud tükkideks, millest osa on Maale langenud.
2013. aasta veebruaris täheldasid astronoomid esimest korda otsese vaatluse käigus, kuidas gaasi- ja tolmukettast tekkis kauge tähe ümber protoplaneet.
Dance Me to the End of Love

"Dance Me to the End of Love" on Kanada laulja ja laulukirjutaja Leonard Coheni laul, mis ilmus tema 1984. aasta albumil "Various Positions".
Euroopa võistkondlikud meistrivõistlused kergejõustikus

Euroopa võistkondlikud meistrivõistlused kergejõustikus (inglise European Team Championships) on Euroopa riikide vahelised kergejõustiku meistrivõistlused. Meistrivõistlused toimuvad aastast 2009 ja enne seda asendas analoogset võistlust Euroopa karikavõistlused kergejõustikus (inglise European Cup).
Euroopa karikavõistlused kergejõustikus

Euroopa karikavõistlused kergejõustikus (inglise European Cup) olid Euroopa riikide vahelised kergejõustiku karikavõistlused. Võistlused toimusid aastast 1965 ja aastast 2009 asendavad neid Euroopa võistkondlikud meistrivõistlused kergejõustikus.
Sõjaväelaste maailmameistrivõistlused suusatamises

Sõjaväelaste maailmameistrivõistlused suusatamises (inglise World Military Skiing Championship) on suusatamise võistlused sõjaväelastele mõeldud sõjaväelaste maailmameistrivõistluste raames. 2011. aastal toimusid järjekorras 51. maailmameistrivõistlused.
2007. aastal toimusid need võistlused Eestis Võrus (2007. aasta sõjaväelaste maailmameistrivõistlused suusatamises).
Tunnuslind

Tunnuslind on haldusüksuse loodus- ja linnukaitsesümbol. 
Ameerika Ühendriikides algas tunnuslinnu valimine aastal 1927, kui Alabama, Florida, Maine, Missouri, Oregoni, Texase ja Wyomingi osariik valisid endale tunnuslinnu.
HC Viking Tallinn

HC Viking Tallinn (lühemalt HC Viking; ka Tallinn Viiking Sport) on Tallinnas asuv Eesti jäähokiklubi, mis mängib Meistriliigas. Klubi asutati 2010.
Klubi koduväljak on Tondiraba jäähall, varem oli Jeti Jäähall.
Rahvuslik Töökoondus

Rahvuslik Töökoondus oli Eestis aastatel 1931–1932 tegutsenud pahempoolne erakond.
Erakonna asutas koos oma toetajatega Riigikogu liige Juhan Vilms, kes astus 1930. aastal välja Tööerakonnast, tuues põhjenduseks, et erakonna juht Otto Strandman ei teostanud riigivanemana Tööerakonna põhimõtteid. Töökoondus registreeriti 1931. aasta oktoobris. Põhikirja kohaselt oli selle siht koondada rahvuslikul alusel seisvaid, järkjärgulist sotsiaalset edenemist pooldavaid ja väikeeraomandust tunnistavaid kodanikke.
1932. aasta jaanuaris allkirjastasid Töökoonduse ja Eesti Rahvaerakonna esindajad kokkuleppe osaleda 1932. aasta Riigikogu valimistel ühiselt ja seejärel täielikult ühineda, aga kui Rahvaerakond ühines enne valimisi Tööerakonnaga, moodustades Rahvusliku Keskerakonna, siis läks Töökoondus valimistele eraldi. Erakond kogus 1,9% häältest, jäädes seega kaheprotsendilise valimiskünnise alla, ning esitas selle peale riigikohtule kaebuse, milles leidis, et erakonnale antud hääli oli tühistatud suuremal arvul, kui selleks oli põhjust. Riigikohus jättis Töökoonduse kaebuse rahuldamata.
Pärast lüüasaamist valimistel ühinesid paljud Töökoondusega liitunud endised tööerakondlased Rahvusliku Keskerakonnaga. 1933. aasta kevadel kavatsesid nad Keskerakonnas kasvanud poliitiliste pingete tõttu registreerida uuesti erakonna Rahvuslik Töökoondus, aga lõpuks sellest plaanist loobuti.
Gabriella Papadakis

Gabriella Papadakis (sündinud 10. mail 1995 Clermont-Ferrandis) on prantsuse iluuisutaja, kes võistleb jäätantsus.
Koos oma partneri Guillaume Cizeroniga tuli ta 2015. aastal jäätantsu maailmameistriks, Euroopa meistriks ja Prantsusmaa meistriks.
Alates 2014. aastast treenib ta Romain Haguenauer', Marie-France Dubreuil', Patrice Lauzoni ja Pascal Denis' juhendamisel Kanadas Montréalis.
Guillaume Cizeron

Guillaume Cizeron (sündinud 12. novembril 1994 Montbrisonis) on prantsuse iluuisutaja, kes võistleb jäätantsus.
Koos oma partneri Gabriella Papadakisega tuli ta 2015. aastal jäätantsu maailmameistriks, Euroopa meistriks ja Prantsusmaa meistriks.
Alates 2014. aastast treenib ta Romain Haguenauer', Marie-France Dubreuil', Patrice Lauzoni ja Pascal Denis' juhendamisel Kanadas Montréalis.
Jelizaveta Tuktamõševa

Jelizaveta Sergejevna Tuktamõševa (vene keeles Елизавета Сергеевна Туктамышева; sündinud 17. detsembril 1996 Udmurtias Glazovis) on Venemaa iluuisutaja, kes võistleb naiste üksiksõidus.
Ta tuli 2015. aastal naiste üksiksõidus maailmameistriks ja Euroopa meistriks.
Tuktamõševa on sündinud Udmurtias, aga rahvuselt on ta tatarlane. Tema ema oli keskkoolis matemaatikaõpetaja ja sealjuures neli aastat oma tütre klassijuhataja. Isa oli noorpõlves suusasportlane, hiljem jalgpallitreener. Isa suri 2011.
Tuktamõševa hakkas iluuisutama viieaastaselt. Ta oli nooruses imelaps. Juba 12-aastaselt oli ta sooritanud kõik kolmekordsed hüpped, samuti 3½-kordse axeli ning kaskaadi kolmekordsest lutzist ja kolmekordsest toe-loopist.
Tuktamõševa treenib Aleksei Mišini juhendamisel Peterburis, kus ta elab alates 2011. aastast.
2012 nimetati ta Venemaa rahvusvaheliseks meistriks ja 2015 Venemaa teeneliseks meistersportlaseks.
Tuktamõševa on Venemaa meistrivõistlustel iluuisutamises osalenud 15 korda (2008–23, välja arvatud 2019). Selles arvestuses on ta Venemaa rekordiomanik naiste seas ja ühisarvestuses meestega jagab esikohta.
Ukraina valitsus kehtestas Tuktamõševale Venemaa agressiooni toetamise eest 50 aasta pikkuse sisenemiskeelu Ukrainasse.
Meagan Duhamel

Meagan Duhamel (sündinud 8. detsembril 1985 Sudburys Ontario provintsis) on Kanada naisiluuisutaja, kes võistles paarissõidus. Ta lõpetas tippspordikarjääri 25. aprillil 2018.
Alates 2010. aastast oli tema võistluspartner Eric Radford. Koos on nad tulnud 2015. aastal maailmameistriks ja aastatel 2012–2015 neljal korral Kanada meistriks ning võitnud veel mitu rahvusvahelist võistlust.
Duhameli treenerid on Richard Gauthier, Bruno Marcotte ja Sylvie Fullum. Marcotte ja Duhamel abiellusid omavahel 5. juunil 2015 Bermudal.
All I Have to Give

"All I Have to Give" on Ameerika poistebändi Backstreet Boys esitatud laul, mis anti välja singli ja muusikavideona.
Valitsuse õhtukool

 Valitsuse õhtukool on Soome Riiginõukogu (valitsuse) mitteametlik koostöövorm. See on kord nädalas toimuv ministrite mitteametlik kokkusaamine, kus valmistatakse ette küsimusi ja teemasid enne järgmist Riiginõukogu täiskogu istungit. Õhtukoolis ei võeta vastu otsuseid.
Kuigi õhtukool kui valitsusliikmete mitteametlik töövorm ei ole fikseeritud põhiseaduses, on sellel tähtis osa Soomes väljakujunenud valitsusparteide vahelises koostöös.
Õhtukoolis osalejad kutsub kokku Soome peaminister. Õhtukooli läbiviimine annab peaministrile enne järgmist ametlikku valitsuse istungit rohkem mõjujõudu, sest just tema paneb kokku Riiginõukogu täiskogu istungil arutusele tulevate küsimuste nimekirja. Teiselt poolt annab see ministritele võimaluse esineda omapoolsete ettepanekutega
Tavapäraselt peetakse õhtukooli kolmapäeviti kell 17.00. Sellest võivad osa võtta lisaks ministritele ka valitsusparteide parlamendifraktsioonide esimehed, õiguskantsler, riigisekretär ja Riiginõukogu pressisekretär. Riiginõukogu istung toimub tavaliselt neljapäeviti kell 13.00 ja presidendi päevakohane esinemine reedeti kell 11.00.
Ajalugu.
Õhtukooliga tehti algust peaministri A. K. Cajanderi kolmandal valitsusajal (12.03.1937–1.12.1939), kui ta kutsus valitsuse liikmeid kolmapäeva õhtuti oma ametikorterisse kokku. Selline töövorm sai oma nime õhtuse kooskäimise aja ning õhtut juhatava A. K. Cajanderi koolmeistriliku välimuse järgi. Nimelt kandis ta tollal Soome koolijuhatajatele iseloomulikke vuntse. Esialgu peeti üldist arutelu, kuid peagi hakati neil koosviibimistel ette valmistama järgmise täiskogu istungi päevakorraküsimusi.
J. K. Paasikivi peaministriks olles hakati koosviibimistel kõneldut protokollima. Seda tegi kas peaministri sekretär või keegi teine peaministri poolt volitatud isik. Protokollid ei ole üldsusele avalikud.
Eesti meistrivõistlused iluuisutamises

Eesti meistrivõistlused iluuisutamises on Eesti meistrivõistlused iluuisutamises, mida korraldatakse 1917. aastast. Võistlust korraldab Eesti Uisuliit.
Meistrivõistluste kavas on meeste üksiksõit, naiste üksiksõit, paarissõit, jäätants, sünkroonuisutamine.
Eesti meistrivõistlused jääpallis

Eesti meistrivõistlused jääpallis on Eesti meistrivõistlused jääpallis, mida korraldati 1921–1953 (1916, 1917, 1918 ja 1920 toimusid mitteametlikud meistrivõistlused) ja uuesti aastast 2003 (Eesti meistrivõistlused minijääpallis). Võistlust korraldab Eesti Jääpalliliit.
Walter Runeberg

Walter Magnus Runeberg (29. detsember 1838 Porvoo – 23. detsember 1920 Helsingi) oli soomerootsi skulptor, kirjanik Johan Ludvig Runebergi poeg. Tema töid iseloomustab kujutatava idealiseerimine valdavalt klassitsistlikus stiilis. 
Walter Runeberg alustas skulptuuriõpinguid Helsingis Kunstiakadeemias. Aastatel 1858–1869 õppis ta Kuninglikus Taani Kunstiakadeemias Kopenhaagenis skulptor Herman Wilhelm Bisseni käe all. Runebergi loominguliseks eeskujuks oli uusklassitsistliku skulptuuri tunnustatud meister Bertel Thorvaldsen. 
1861. aastal tegi Runeberg õpireisi Rooma, kust pöördus 1864. aastal tagasi Soome. 1876. aastal seadis skulptor end sisse Pariisis, kus elas ja töötas aastaid.
Tema kõige tuntumad teosed on oma isa J. L. Runebergi ausammas Helsingis Esplanaadi pargis, Aleksander II ausammas Senati väljakul ning Per Brahe ausammas nii Raahe linnas kui ka Turus Brahe-pargis.
Runeberg on maetud Helsingi Hietaniemi kalmistule.
Eesti meistrivõistlused kahevõistluses

Eesti meistrivõistlused kahevõistluses on Eesti meistrivõistlused kahevõistluses, mis toimuvad aastast 1935. Võistlusi korraldab Eesti Suusaliit.
Eesti meistrivõistlused sulgpallis

Eesti meistrivõistlused sulgpallis on Eesti meistrivõistlused sulgpallis, mida korraldatakse 1965. aastast. Võistlusi korraldab Eesti Sulgpalliliit.
Alates 1993. aastast toimuvad ka Eesti juunioride meistrivõistlused sulgpallis. Aastal 1996 toimusid Eesti meeskondlikud meistrivõistlused sulgpallis.
Eesti juunioride meistrivõistlused sulgpallis

Eesti juunioride meistrivõistlused sulgpallis on Eesti juunioride meistrivõistlused sulgpallis, mida korraldatakse 1993. aastast. Võistlusi korraldab Eesti Sulgpalliliit.
Eesti meeskondlikud meistrivõistlused sulgpallis

Eesti meeskondlikud meistrivõistlused sulgpallis olid Eesti meeskondlikud meistrivõistlused sulgpallis, mis toimusid vaid 1996. aastal. Võistlusi korraldas Eesti Sulgpalliliit. Võitis Tartu Vanalinna SK meeste arvestuses ja Tallinna Lastestaadion naiste arvestuses.
Ivica Šerfezi

Ivica Šerfezi (1. detsember 1935 Zagreb – 28. mai 2004 Zagreb) oli horvaadi päritolu Jugoslaavia meespoplaulja ja helilooja.
Elulugu.
Ta lõpetas Zagrebi ülikooli geograafina. Huvi muusika ja laulmise vastu tõi ta 1954. aastal estraadile ja temast sai Zagrebi raadio ja televisiooni solist. 
1960. aastatel sai temast populaarne artist, kelle nimi oli tuntud paljudes maades. Lisaks oma kodumaale esines ta suure eduga ka NSV Liidus, Ida-Saksamaal, Tšehhoslovakkias, Kanadas, USA-s ja mujal. Tema repertuaaris olid peamiselt laulud armastusest ja lõuna-slaavi rahvalaulud.
Tema lauludega plaate on müüdud miljoneid eksemplare, 15 tema plaati said ta elu jooksul kuldplaadiks.
Ta oli ka edukas sportlane – ta mängis tennist ja golfi ning oli tuline jalgpalli- ja jäähokifänn.
Ta harrastas küll tervislikke eluviise, kuid viimastel aastatel tegi talle valu kõht. 2004. aasta veebruaris avastasid arstid, et Šerfezil on vähk. Ta sai kuu aega keemiaravi ja naasis pärast seda lavale, kuid suri paari kuu pärast.
Eesti naiste meistrivõistlused võrkpallis

Eesti naiste meistrivõistlused võrkpallis on naistele mõeldud võrkpallivõistlused, mida korraldati aastatel 1925–1940 ja uuesti aastast 1992. 
Võistlusi korraldab Eesti Võrkpalli Liit.
Rooma kodusõjad

Termin Rooma kodusõjad hõlmab hulka Vana-Rooma riigis toimunud kodusõdasid, millest suur osa leidis aset Rooma vabariigi lõpuperioodil. Neist sõdadest kõige kuulsamad on 40. aastatel eKr peetud Julius Caesari ja senati eliidi optimaatide fraktsiooni, mida juhtis algselt Pompeius, vaheline sõda ja sellele järgnenud Caesari õigusjärglaste Augustuse ja Marcus Antoniuse vaheline sõda 30. aastatel eKr.
Eesti Jääpalliliit

Eesti Jääpalliliit on Eesti jääpalli alaliit. 
Liit kasvas välja Eesti Maahoki ja Jääpalli Liidust (asutatud 2001) aastal 2002. 
Liit koordineerib jääpalliga seotud tegevust Eestis.
Eesti laskesuusatamise koondis

Eesti laskesuusatamise koondis on Eesti esinduskoondis laskesuusatamises. Koondise tööd korraldab Eesti Laskesuusatamise Föderatsioon (ELSF).
Koondis.
Hooaeg 2024/25
Tulemused.
Ajaloo parim Eestist pärit laskesuusataja on Kaija Parve. NSV Liidu laskesuusatamise koondises võisteldes tuli ta kokku 7 korda maailmameistriks.
Taasiseseisvunud Eesti parimad tulemused laskesuusatamise maailma karikasarja etappidelt / maailmameistrivõistlustelt on naiste arvestuses toonud Eveli Saue (hooajal 2006/07 5. koht Hochfilzeni 15 km tavadistantsil), meeste arvestuses on parima koha välja sõitnud Roland Lessing (hooajal 2009/10 2. koht Pokljuka 12,5 km jälitussõidus). Samuti ei saa mainimata jätta Rene Zahkna ja Regina Oja (nüüd Ermits) imelise saavutuse (hooajal 2019/20 2. koht Pokljuka 4x7.5km paarissegateatesõidus)
Katja Sambuka

Katja Sambuka (õieti Jekaterina Mihhailova, sündinud 27. augustil 1991 Leningradis) on vene laulja, näitleja, modell ja telesaatejuht. 
Ta on abielus täiskasvanute filmide lavastaja Bob Jackiga (õieti Sergei Mihhailov) ja ta on üks tegelane tema romaanist «Por-no!».
Elulugu.
Katja Sambuka õppis Peterburis poola keele süvaõppega koolis nr 216, pärast ühe aasta kulinaarialütseumis. Praktika ajal restoranis Liverpool kohtus ta The Rolling Stonesi laulja Mick Jaggeriga, kes kutsus ta endaga kaasa Ameerikasse. 15-aastaselt sai temast laste mänguasja prototüüp: Londonis Katja järgi valmistati nukk Bobby.
Pseudonüümi "Sambuka" sai Katja täiskasvanute filmide režissöörilt Bob Jackilt, kellega ta abiellus 16-aastaselt. Paaril sündis tütar Zvana, hotelli Volholvi auks, kus Sambuka abikaasaga abiellus. 
2011. aastal läks Katja koos abikaasaga suurele turneele, mille vältel ta viis läbi erootilise sõu oma laulude "all house" ja "trap" stiilis rohkem kui 70 linnas Venemaal, Ukrainas, Valgevenes, Eestis, Poolas ja Küproses. Turnee lõpuks sai Sambuka üheks juhiks meelelahutustegelaste keskel top-päringutes "Yandexis" Venemaal ja Ukrainas. Ta oli ajakirjade XXL (Ukraina) ja Qoqo (Eesti, eestikeelse Playboy väljaande järeltulija) kaanepildil. 
2013. aastal sai temast programmi "Moodne seade" saatejuht kanalil "2x2".
2014. aasta augustis Eesti linnas Haapsalus avas Sambuka rehabilitatsioonikeskuse kriitilises olukorras olevate naiste jaoks, mis olid seotud pereprobleemidega (ei ole 2023. aasta seisuga töötava Läänemaa Naiste Tugikeskusega seotud), ja pakkus abi Evelin Ilvesele, Eesti presidendi abikaasale, keda paparatsod tabasid ühe võõra mehega ühes Tallinna kohvikus ja kahtlustasid petmises.
Õpib permikomi keelt ja lõi selle keele populariseeriva grupi sotsiaalmeedias (grupp ei ole 2017. aastast aktiivne). 
Kohtuprotsess Philipp Pleiniga.
2014. aasta sügisel väljastas Saksa disainer meeste särgid, mis maksid 450 dollarit ja millel oli pilt paljast Katja Sambukast, ilma tema enda loata. Vastuseks Katja ähvardas teda kohtuvaidlustega.
Mälestusmärk merineitsile Haapsalus.
2014. aasta detsembris Moskva skulptor Alexander Wroblewski hakkas tegema monumenti väikesest merineitsist Katja Sambuka välimusega. 125 cm pikkune ja 175 kg raskune pronkskuju sooviti paigaldada Haapsalus Šokolaadi Promenaadile Tšaikovski pingi kõrvale.
Filmograafia.
2012 – Silikoon – kamee
Eesti suveolümpiamängudel

Eesti osales esimest korda oma koondisega suveolümpiamängudel 1920. aasta suveolümpiamängudel, kuigi Eesti Olümpia Komitee asutati alles 1923. aastal.
Eesti taliolümpiamängudel

Eesti osales esimest korda oma koondisega taliolümpiamängudel 1928. aasta taliolümpiamängudel.
Soome-neid

 
Soome-neid (soome keeles "Suomi-neito") on Soome isikustatud kuju, mis on sellisena leidnud kasutamist kunstis, kirjanduses ja muudes žanrides. 
Soome-neidu kujutatakse piltidel kauni noore naisena, kellel on heledad juuksed, sinised silmad ja kes kannab kas valget või sini-valget värvi riietust.
See sümbol muutus üleüldiseks 19. sajandil, mil tõusis soomlaste rahvusteadlikkus ja arenes rahvuslik liikumine. Esmalt nimetati sümbolit Aura-neiuks (Turu linna Aurajõe järgi), kuid hiljem sai üldiseks mõisteks "Soome-neid". 
Kuna Soomet ja Rootsit ühendavad ajaloolised sidemed, on väljendit "Soome-neid" vahel tõlgendatud ka kui emakese Rootsi (rootsi keeles "Moder Svea") tütart või nooremat õde. 
Soome maakaardil.
Soome-neid võib tähendada ka Soomet maakaardil, sest enne mitmete Soome alade loovutamist Nõukogude Liidule Moskva rahulepingu järgi 1944. aastal sarnanes riigi siluett kleidis naisega, kes oli tõstnud oma käsivarred üles pea kohale. 
Seda Loode-Lapimaa piirkonda, kus paikneb Enontekiö vald, nimetatakse sageli isegi ametlikes tekstides väljenditega "Käsivars" või "Käsivarre-Lapi". 
Aastatel 1920–1944 Soome koosseisu kuulunud Petsamot nimetatakse mõnikord ka Soome ida(poolseks) käsivarreks.
Soome-neid Walter Runebergi töödes.
Skulptor Walter Runebergi loodud Aleksander II ausamba (1894) jalami allegooriliste skulptuuride seas on ka skulptuur "Lex" ('seadus'), milles kujutatakse pikajuukselist naist, kelle pead ja õlgu katab karunahk. Tema kohta öeldakse sageli Soome-neid. 
Ka oma isa Johan Ludvig Runebergi ausamba (1885) jalamil on skulptorist poeg kujutanud Soome-neidu (valmis 1883 ), kes hoiab käes kirjarulli rootsikeelse luuletusega "Vårt land", mille autor on J. l. Runeberg ja mis soome keelde tõlgituna kannab pealkirja "Maamme".
Eesti paraolümpiamängudel

Eesti on paraolümpiamängudel osalenud alates 1992. aastast.
Eesti 2008. aasta paraolümpiamängudel

Eestit esindas 2008. aasta paraolümpiamängudel 3 sportlast 2 spordialal.
Avatseremoonial kandis Eesti lippu Kristo Ringas. 
Eesti edukaim sportlane oli ujuja Kardo Ploomipuu, kes sai 100 m seliliujumises klassis S10 pronksmedali.
Eesti noorte olümpiamängudel

Eesti on noorte olümpiamängudel osalenud alates esimestest mängudest 2010. aastal.
Seni on Eesti sportlased võitnud mängudelt ühe kuldmedali (vigursuusataja Kelly Sildaru 2020. aasta talimängudelt), kaks hõbemedalit (mõlemad laskesuusataja Rene Zahkna 2012. aasta talimängudelt) ja ühe pronksmedali (sõudja Greta Jaanson 2018. aasta suvemängudelt).
Rahvusvaheliste võistkondade koosseisus on Eesti sportlased võitnud kaks kuldmedalit (iluuisutaja Arlet Levandi ja jäähokimängija Marek Potšinok 2020. aasta talimängudelt), ühe hõbemedali (iluvõimleja Adelina Beljajeva 2018. aasta suvemängudelt) ja ühe pronksmedali (jäähokimängija Erik Potšinok 2020. aasta talimängudelt).
Eesti 2010. aasta noorte suveolümpiamängudel

Eestit esindas 2010. aasta noorte olümpiamängudel 8 sportlast (4 poissi ja 4 tüdrukut) 5 spordialal. Eesti ei võitnud neilt mängudelt medalit.
Avatseremoonial kandis Eesti lippu Pjotr Degtjarjov.
Eesti 2014. aasta noorte suveolümpiamängudel

Eestit esindas 2014. aasta noorte olümpiamängudel Nanjingis Hiinas 17 sportlast 7 spordialal. Eesti ei võitnud mängudelt ühtegi medalit. 
Kergejõustik.
Kvalifitseerus viis sportlast.
Eesti universiaadil

Eesti on universiaadil osalenud palju kordi.
Eesti 2009. aasta taliuniversiaadil

Eestit esindas 2009. aasta taliuniversiaadil 12 sportlast. Eesti ei võitnud neilt mängudelt medalit.
Radikaal (ühing)

Radikaal oli Eestis aastatel 1930–1931 tegutsenud kultuur-poliitiline ühing.
Ühing registreeriti 1930. aasta juunis. Selle asutajad olid Juhan Vilms, Ants Roos ja Eduard Riisna.
Põhikirja kohaselt oli selle eesmärk edendada radikaal-demokraatlikku ilmavaadet üldpoliitiliste, haridus-kultuuriliste, majanduslike ja sotsiaalpoliitiliste küsimuste alal, uskudes sotsiaalelu edenemisse evolutsioonilisel teel maksva kodanliku korra aluste järkjärguliste, kuid julgete muutmiste ja täiendamiste kaudu. Ühtlasi oli siht võidelda üksikisiku või rühmade ekspluateerimise ja diktatuuri vastu, edendada maailmarahu ja rahvaste ühistööd.
"Ühing "Radikaal" asub väljaspool poliitilisi parteisid ega seisa ühegi erakonna teenistuses. Ühingu eesmärk on vaid koondada radikaalseid isikuid ja edendada radikaalset ühiskondlikku ilmavaadet kui tervikut – mida ei tee praegu ükski organisatsioon Eestis," selgitas Vilms ajakirjanduses.
Oma eesmärgi täitmiseks korraldas ühing Tallinnas, Narvas, Tartus ja teistes linnades avalikke koosolekuid, kus esineti ettekannetega erinevatel teemadel, ning andis välja nädalalehte Meie Hääl, mille vastutav toimetaja oli Rudolf Sirge.
Ühingu tegevus hääbus 1931. aasta sügisel, kui Vilms keskendus koos oma toetajatega erakonna Rahvuslik Töökoondus loomisele.
Keila kultuuripreemia

Keila linna kultuuripreemia, ka Keila kultuuripreemia on Keila linna antav auhind kultuurivaldkonnas. 
Keila kultuuripreemia asutas 1997. aastal Keila Linnavolikogu. Seda antakse välja igal aastal. Kultuuriauhinna suurus on alates 2011. aastast 3000 eurot ja see jaotatakse ühe kuni kolme isiku või isikute rühma vahel.
Preemia määratakse isikule või isikute rühmale viimaste aastate eriti silmapaistvate saavutuste või sügavama tähendusega kestvamate teenete eest, millega on elavdatud Keila kultuurielu või austatud linna nime. Kultuuripreemiat võib määrata ka elutöö eest. Kultuurielu mõistetakse preemia põhimääruses laiemas tähenduses, hõlmates loomingut, haridust, kasvatust, teadust, rahvakultuuri, sporti ja teisi valdkondi.
Laureaadid.
2022.
2023
2024
2025
Try Again

"Try Again" on USA "rhythm and blues"'i laulja Aaliyah' esitatud laul, mis anti välja singli ja muusikavideona. 
Lugu on läbi aegade esimene Billboard Hot 100 popmuusikaedetabeli esikohalugu, mis jõudis sinna üksnes tänu raadiole ilma ühtegi singlit müümata. 
See lugu on ka filmi "Romeo Must Die" (2000) "soundtrack".
Coming Back to You

"Coming Back To You" on Kanada laulja ja laulukirjutaja Leonard Coheni esitatud laul, mis anti välja singli ja muusikavideona. Laul ilmus tema 1984. aasta albumil "Various Positions".
Ajavaim (raamatusari)

"Ajavaim" on raamatusari, mida annab välja kirjastus Koolibri.
Sarjas ilmuvad tunnustatud kirjanike tõlkeraamatud. Esimene raamat sarjas ilmus aastal 2010.
ISU juunioride grand prix iluuisutamises

ISU juunioride "grand prix" iluuisutamises (inglise "ISU Junior Grand Prix of Figure Skating") on juunioride võistluste sari iluuisutamises, mida korraldab Rahvusvaheline Uisuliit (ISU). Võistluste sari sai alguse 1997. aastal. Võistluste sari lõppeb finaaliga (inglise "Grand Prix of Figure Skating Final"), kus selgub üldvõitja. 
Sarja etappe on mitu korda korraldatud ka Eestis Tallinnas, kus need toimuvad nimega Tallinna Cup (inglise "Tallinn Cup").
Tallinna Cup

Tallinna Cup (inglise Tallinn Cup) on juunioride võistluste sarja (ISU juunioride Grand Prix iluuisutamises) Tallinnas toimuv etapp.
Need etapid on Tallinnas toimunud aastatel 2005, 2007, 2011, 2013, 2014 ja 2016.
2006. aasta U18 Euroopa meistrivõistlused käsipallis

2006. aasta U18 Euroopa meistrivõistlused käsipallis olid 28. juulist 6. augustini 2006 Tallinnas toimunud kuni 18-aastaste Euroopa meistrivõistlused käsipallis. 
Meistriks tuli Horvaatia ja talle järgnesid Taani ja Rootsi.
Heidi Rohi

Heidi Rohi (sündinud 23. mail 1966 Haapsalus) on eesti vehkleja (epee).
Ta on õppinud Haapsalu 1. Keskkoolis, lõpetas aastal 1984 Moskva 9. spordiinternaatkooli ja aastal 2005 kõrgkooli I Studium.
Ta hakkas vehklemist harrastama Haapsalu Spordikoolis aastal 1977 Laine Küttimi ja Endel Nelise juhendamisel, aastatel 1996–2007 treenis Peeter Nelise käe all.
Ivan Pecha

Ivan Pecha (sündinud 23. jaanuaril 1986) on slovaki jalgpallur. 
Aastast 2014 on ta Tallinna Levadias kaitsja.
Arciom Rachmanaŭ

Artjom Rahmanov (valgevene Арцём Рахманаў; sündinud 10. juulil 1990) on valgevene jalgpallur.
Aastast 2015 mängib ta Tallinna Levadias.
Daniel Vázquez Evuy

Daniel Vázquez Evuy (sündinud 11. märtsil 1985 Madridis) on Ekvatoriaal-Guinea jalgpallur. 
2013 oli ta kaitsemängija JK Tallinna Kalevis.
Hannes Kaasik

Hannes Kaasik (sündinud 11. augustil 1978) on eesti jalgpallur ja jalgpallikohtunik.
Aastast 2001 on ta olnud Meistriliigas väljakohtunik.
Aastal 2006 sai Kaasik FIFA litsentsi ja aastast 2009 II kategooria.
2013. aastast on ta Eesti Jalgpalli Liidu kohtunike koolitusjuht.
Kristo Tohver

Kristo Tohver (sündinud 11. juunil 1981) on eesti jalgpallikohtunik ja spordijuht. 
Ta on olnud meistriliiga mängude kohtunik. Ta oli ka üks 2014. aasta jalgpalli maailmameistrivõistluste kvalifikatsioonimängude kohtunikke. 
4. novembril 2024 asus Tohver ametisse Eesti Olümpiakomitee peasekretärina.
Sten Kaldma

Sten Kaldma (sündinud 2. augustil 1968) on eesti jalgpallur ja jalgpallikohtunik. 
Ta õppis aastail 1987–1991 Tallinna Kõrgemas Poliitilises Ehitussõjakoolis.
Aastast 1995 on ta olnud teleka ees kohtunik Meistriliiga mängudes. 
1998–2009 oli ta FIFA kohtunik (2007–2008 FIFA II kategooria).
Sven Järve

Sven Järve (sündinud 25. juulil 1980 Tallinnas) on eesti vehkleja. 
Ta võitis 2006. aastal MM-il ja 1998. aastal juunioride EM-il individuaalselt pronksmedali.
Jasse Jalonen

Jasse Michael Jalonen (sündinud 18. juulil 1973 Turus) on endine soome jalgpallur.
Ta on mänginud ka Eesti klubides FC Flora (hooajal 1997/98) ja klubis Tallinna JK Kotkad (hooajal 1997/98 ja 1998/99).
Naja nigricincta

Naja nigricincta ("sebramadu") on kobra perekonna maoliik.
Alamliigid.
Varem liigitati neid mustkael-kobra alamliigina. 
Wolfgang Wüsteri jt. (2007) läbi viidud fülogeneetilised uuringud (madude DNA) indikeerivad, et taksonit "nigricincta" tuleks käsitleda eraldi liigina.
Veebipõhises taksonoomilises andmebaasis 
Roomajate andmebaas (inglise keeles "The Reptile Database") on maoliigil kaks alamliiki: 
Mao soomused.
Soomused: 
Seljasoomuste värvus on varieeruv mustast kuni tumepruunini, mida elustavad vertikaalsed valged või helekollased triibud. 
Kõhualuste soomuste värv on samuti vareeriuv, valgest kuni oranžini. 
Noored maod on valget, halli või kollast värvi soomustega millel helehallid või mustad 'blokid'.
Levila.
Neid madusid võib kohata Lõuna-Aafrikas, Lesothos, Botswanas, Namiibias ja Angolas.
Kokkupuuted inimestega.
Need sülitavad kobrad on inimeste suhtes mürkmadudeks liigitatavad, kes 'rihivad', kui põgenemistee ära lõigatakse, vaenlase suunas sülge ligi 3 m kauguselt. Võimaluse korral tuleks inimestel kokkupuuteid nende madudega vältida, kuna spetsiifilisi vastumürke ei tunta ja nende madude hammustus võib surmavaks osutuda.
Story of My Life

"Story of My Life" on Briti-Iiri poistebändi One Direction kirjutatud ja esitatud laul, mis anti välja singli ja muusikavideona.
Eesti malekoondis

Eesti malekoondis on Eesti esinduskoondis males. Koondise tegevust korraldab Eesti Maleliit. 
1905 asutati esimene eesti malekoondis, mille tegevus lakkas küll juba järgmisel aastal.
Abomey platoo

Abomey platoo on platoo Beninis Abomey ümbruses. Selle kõrgus on 100–250 m üle merepinna. 
Platoo koosneb savidest kristallilisel alusel. 
Abomey platoolt sai alguse Dahomee kuningriik.
Stseen

Stseen on lavastuse või filmi osa, mida iseloomustab ühtne tegevus, tegelaskond ja lavakujundus. 
Prantsuse stseeni iseloomustab alguse ja lõpu markeerimine tegelaste lisandumise või kadumisega ja/või lavakujunduse muutumine.
Dramatiseering

Dramatiseering on proosa- või luuleteksti töötlus draamatekstiks.
Oleg Lepik

Oleg Lepik (sündinud 1. augustil 1973 Petseris) on eesti endine jalgpallur. 
Hooajal 2008/09 mängis ta FC Narva Transis.
Tõnis Kasemets

Tõnis Kasemets (sündinud 17. märtsil 1974 Pärnus) on eesti autosportlane.
Ta tuli aastatel 1992 ja 1993 Baltimaade meistriks kardisõidus.
Aastast 1995 on ta osalenud USA autospordivõistlustel.
Zaur Tağızadə

Zaur Tagizade (Zaur Tağızadə; sündinud 21. veebruaril 1979 Bakuus) on endine aserbaidžaani jalgpallur.
Ta on mitu korda mänginud Eesti klubides: 1997 Lelle SK-s ja 1998–1999 Flora Tallinnas.
2001. aastal valiti ta Aserbaidžaani aasta jalgpalluriks.
Gert Jõeäär

Gert Jõeäär (sündinud 9. juulil 1987 Tallinnas) on Eesti elukutseline jalgrattur. Mitmekordne Eesti meister grupisõidus ja eraldistardis.
Profiklubid.
2009. aastal võistles ta klubis Kalev Chocolate Team ja aastatel 2013–2016 võistles ta klubis Cofidis.
Olav Sepp

Olav Sepp (sündinud 5. mail 1969 Tallinnas) on eesti maletaja, rahvusvaheline meister (1994). 
Ta on võitnud Eesti meistrivõistlustel 6 kulda (1989, 1991–1995), 5 hõbedat (1999, 2000, 2006, 2008, 2010) ja 1 pronksi (2005).
2010. aastal võitis Sepp Paul Kerese mälestusturniiri.
Mikk Pinnonen

Mikk Pinnonen (sündinud 4. jaanuaril 1991) on eesti käsipallur.
Hooajal 2009–2010 mängis ta klubis Chocolate Boys Tallinn.
Ta on Eesti käsipalli rahvuskoondise mängija. 
Isiklikku.
Ta on Ain Pinnoneni poeg.
Irfan Ametov

Irfan Ametov (krimmitatari Irfan Ibraim oğlu Ametov; sündinud 3. veebruaril 1980) on ukraina krimmitatari jalgpallitreener, jalgpallur ja saalijalgpallur. 
Ta on mänginud mitmes Eesti klubis, näiteks hooajal 2005-2006 Narva Transis.
Vassõl Baranov

Vassili Baranov (ukraina Василь Баранов; sündinud 20. oktoobril 1979) on endine ukraina jalgpallur.
Aastal 2008 mängis ta klubis Pärnu Vaprus.
Valdemaras Martinkenas

Valdemaras Martinkenas (leedu Valdemaras Martinkėnas; 10. märts 1965 Alytus – 20. juuli 2004) oli leedu jalgpallur.
Ta on mänginud ka Eesti klubides, nt aastal 2000 FC Kuressaares.
Künter Rothberg

Künter Rothberg (sündinud 13. märtsil 1984 Viljandis) on eesti judokas.
Ta on lõpetanud 2004. aastal Audentese Spordigümnaasiumi ja 2005. aastal Tallinna Ehituskooli.
Ta võitis 2006. aastal Euroopa meistrivõistlustelt kategoorias kuni 66 kg pronksmedali.
Siim Tenno

Siim Tenno (sündinud 4. augustil 1990 Tartus) on Eesti jalgpallur (poolkaitsja). Ta mängib Saksamaa tasemelt viienda liiga klubis MTV Gifhorn. 
Koondisekarjäär.
A-koondise debüüdi tegi Tenno 19. juunil 2011 sõpruskohtumises Tšiili vastu. Samas mängus tegid oma debüüdi veel Mikk Reintam, Henri Anier, Joonas Tamm, Joel Indermitte, Meelis Peitre, Albert Prosa ja Andrei Veis.
Karjääri statistika.
Klubi.
"Uuendatud seisuga 29. november 2017"
Püha Ihu gild

Püha Ihu gild ehk Püha Ihu Vendade gild oli keskaegne gild Tallinnas.
Gild rajati tõenäoliselt 1350. aasta paiku ja lõpetas tegevuse 1520. aastatel reformatsiooniga seoses.
Püha Ihu gild ühendas alamaid käsitöölisi ja selle liikmeskond koosnes peamiselt eestlastest. Gildi kuulusid näiteks voorimeeste ja õllepruulide tsunft.
Gildi raha ja rekvisiitidega laegas asus Niguliste kiriku käärkambris.
Pärast Püha Ihu gildi tegevuse lõppu jätkasid sellesse kuulunud tsunftid tegutsemist Oleviste gildis. Seni oli Oleviste ja Kanuti gildi staatus olnud umbes võrdne, aga alamate käsitööliste liikmeksvõtmine madaldas Oleviste gildi seisundit.
Aleksander Peepre

Aleksander Peepre (aastani 1937 Aleksander Peekaln, Kanadas ka Alex Peepre või Sass Peepre; 12. märts 1915 Tallinn – 3. jaanuar 1976 Guelph, Ontario, Kanada) oli eesti suusataja (kahevõistleja, suusahüppaja, mäesuusataja) ja treener, hiljem väliseesti spordipedagoog.
Noorena oli ta skaut. 1927. aastal pälvis ta Eesti Skautide Maleva peavanemalt eeskujuliku hundipoja märgi. 1932. aastal sai ta eeskujuliku skaudi rinnamärgi, lõpetas skaudijuhtide kursuse ja oli Tallinna Skautide Maleva juhtide kogu liige.
1933 märtsist 1935 maini oli ta Kaitseliidu Tallinna maleva Põhja malevkonna VI pataljoni 1. kompanii liige, 1936 oktoobrist Kaitseliidu Tallinna Maleva Kalevi malevkonna liige.
1938–1939 osales ta kahel korral Soome Talvespordiliidu korraldatud suusainstruktorite kursustel Vierumäe spordikoolis.
Eesti meistrivõistlustel kahevõistluses võitis ta aastatel 1937, 1940 ja 1941 kulla ning 1938. aastal hõbeda. Eesti meistriks tuli ta ka 1943. aastal kombineeritud kahevõistluses (slaalom + 10 km). Eesti meistrivõistlustel suusahüpetes võitis ta aastatel 1940 ja 1941 hõ­beda ning aastatel 1936 ja 1937 pronksi. 1938. aastal osales ta Lahtis suusatamise MMil kahevõistluses ja 18 km murdmaasuusatamises.
Aastatel 1938–1940 oli ta Eesti Spordi Keskliidu suusatamisõpetaja, 1939. aastast ka Tartu Ülikooli kehalise kasvatuse instituudi suusatamisõpetaja. 1939. aastal juhendas ta Otepää Apteekrimäe suusahüppemäe ehitust enda koostatud hüppemäe profiili kavandi põhjal.
1941. aasta märtsis osales ta NSV Liidu suusatamise meistrivõistlustel Kavgolovos ja saavutas seal slaalomis 8. koha ja kahevõistluses 17. koha.
Aastatel 1941–1943 oli ta Saksa sõjaväelaste suusainstruktor. 1943. aasta mais põgenes Soome, viibis rindel Rajajoel 47. jalaväerügemendi koosseisus, hiljem väljaõppel ja tõrjelahingutes Karjala kannasel 200. jalaväerügemendi koosseisus. 1944 juulis autasustati teda Soome 2. klassi Vabadusmedaliga, 1944 augustis 1. klassi Vabadusmedaliga.
1944 septembris siirdus Rootsi, sealt läks 1950. aastal edasi Kanadasse Ontario provintsi ja töötas Guelphi Ülikooli kehalise kasvatuse professorina.
1960.–1970. aastatel korraldas ta Ontarios mitmeid orienteerumisvõistlusi, olles üks orienteerumisspordi rajajaid Kanadas. Sidemete kaudu USA mereväelastega aitas ta kaasa ka orienteerumisspordi jõudmisele USAsse.
Ta oli Kanada Eestlaste Kultuurifondi liige ja Soomepoiste Klubi Torontos liige.
Aastatel 1974–1976 oli ta Kanada Orienteerumisliidu president.
Tema auks korraldatakse tänini Kanada orienteerumise noortekoondise treeninglaagreid "Sass Peepre Junior Training Camp" ja toimib noorte veebipõhine orienteerumisõppe programm "SPOTT: Sass Peepre Orienteering Training for Teens".
Said I Loved You...But I Lied

"Said I Loved You...But I Lied" on Ameerika poplaulja Michael Boltoni kirjutatud ja esitatud laul, mis anti välja singli ja muusikavideona.
That Don't Impress Me Much

"That Don't Impress Me Much" on Kanada kantri- ja poplaulja ning laulukirjutaja Shania Twaini kirjutatud (kaasautor) ja esitatud laul, mis anti välja singli ja muusikavideona.
Abora

Abora oli antiikaegne väikelinn provintsis Africa proconsularis (praegune Tuneesia põhjaosa).
Abora piiskopkond kuulus Kartaago kirikuprovintsi. Praegu on olemas Abora titulaarpiiskopi tiitel.